**Den Norske Kirke**

**Askim menighet**

**Askim, 25.10.2024**

**Innkalling til møte i Askim menighetsråd**

Tid: **Torsdag 31.10.24 klokka 1830**

Sted: OBS: Grøtvedt menighetssenter

**Innkalte:** Inger Marie Ask Ellefsen, Annvor Greibesland, Jan Edgar Fredriksen, Arne Lein, Kjell Oddvar Dahl, Niklas Karlsen, Oscar Lied. Kåre Sundbrei (vara)

Fra administrasjonen: daglig leder Gunnlaug Brenne.

 Meldt forfall:

Kort åpning av møtet ved Inger Marie Ask Ellefsen.

***Orientering om musikk-og kulturlivet i menigheten ved kantor Stamen Stantchev (15 minutter) i starten av møtet.***

**Sak 58/24** **Godkjenning av møteinnkalling.**

**Sak 59/24** **Godkjenning av sakliste**

**Sak 60/24** **Godkjenning av møtebok fra møte 26.09.2024.**

**Sak 52/24 Handlingsplan/strategi (utsatt sak fra forrige møte)**

*Vedlegg i saken: Forslag til handlingsplan*

Arne Lein presenterer saken og innleder til drøfting.

***Forslag til vedtak:***

Handlingsplanen vedtas slik den foreligger etter at endringer/tillegg er innarbeidet. Teamet jobber videre med konkrete tiltak innenfor de prioriterte områdene.

Det inviteres til et åpent møte for å orientere om de valgte satsingsområdene.

Benytte også anledningen til å intensivere givertjenesten til menigheten, konkretisere innsamlingsmål.

**Sak 61/24 Høringssvar ifht valgordning i kirken**

Forslag til høringssvar utarbeidet av Niklas Karlsen er vedlagt, samt høringsnotatet. Niklas orienterer og innleder til drøfting.

**Sak 62/24 Innspill ifht utlysingstekst: Daglig leder Kirkekroa.**

Den ansatte har sagt opp sin stiling og stillingen skal lyses ut. Menighetsrådet bes om å komme med innspill ifht vedlagte forslag til utlysingstekst.

***Forslag til vedtak:***

Menighetsrådets innspill tas med i det videre arbeidet med utlysingsteksten.

**Sak 63/24 Vedtak om revidert budsjett 2024.**

Vedlagt er forslag til revidert budsjett 2024, samt en forklaring til noen av budsjettpostene.

***Forslag til vedtak:***

Revidert budsjett for 2024 vedtas slik det foreligger i vedlegg til saken.

**Sak 64/24 Datoer for MR-møter i 2025**

Samordnes med FR sine møtedatoer. Det foreslås å ha 8 menighetsrådsmøter, som i 2024. MR skal i tillegg ha et eget møte med biskopen under visitasen i januar.

***Forslag til vedtak:***

Se vedlagte forslag til Årshjul for menighetsrådet 2025.

**Sak 65/24 Orienteringer:**

**Soknepresten:**

* Muntlig orientering om arbeidet i menigheten.
* Orientering om programmet for visitasen og om menighetsrådets oppgaver og ansvar ifbm visitasen. Innspillene fra Askim MR tas med videre i arbeidet.

**Leder i rådet:**

* Orientering/kopi av brev fra Øyvind Woie og svar fra MR-leder. (se vedlegg)

**Daglig leder:**

* Brannalarmanlegget på Grøtvedt er nå ferdig montert, og sannsynligvis i drift med overføring til alarmsentralen innen MR-møtet.
* Ny parkeringsplass ved Grøtvedt, for liten siden det er mange ansatte på Mortenstua. Kommunen vil foreløpig ikke reservere noen plasser til bhg/dagtidsbrukere på menighetssenteret. Gunnlaug følger opp saken og vi har inntil videre avtale med Mortenstua om at våre dagtidsbrukere (for eksempel Babysang) kan parkere i dropp-sonen ved hovedinngangen til Mortenstua. Søppelkonteinere er flyttet nærmere oss, så det er jo bra. Vi bruker fortsatt disse felles konteinerne.
* Oppfølging fra forrige menighetsrådsmøte: Juletrefestkomite. Ingen har meldt seg til å være med. Hva gjør vi? Utsmykningskomite Grøtvedt: Oscar og Connie Maier (kirketjener) har tatt på seg oppgaven med å lage et forslag til enkel utsmykking. Legges frem for MR når det er klart. Eller at komiteen får delegert myndighet til å gjøre noen enkle tiltak.
* Neste møte i menighetsrådet er 11.12.24: Foreta valg av leder og nestleder for neste år. Valg av medlem og varamedlem til fellesrådet. Medlemmene bes tenke over hvorvidt man er villig og har mulighet til å la seg velge. Evaluering av G2.

Ønsker rådet å ha litt førjulshygge med litt mat/utvidet bevertning?

* Dugnad på Grøtvedt menighetssenter 16.11: Det er foreløpig 6 personer som har meldt at de blir med på dugnaden, i tillegg 1 som har meldt seg som kakebaker.

**Sak 66/24 Eventuelt**

Vel møtt!

For rådet;

Gunnlaug Brenne, daglig leder Askim menighet